KINNITATUD

RMK õiguse- ja hangete osakonna

juhataja käskkirjaga 1-47.2956/1.

## 1. Hanke nimetus ja viitenumber

* 1. Hanke nimetus: Sääsekõrve maaparandussüsteemi rekonstrueerimine
  2. Viitenumber: 271689
  3. Klassifikatsioon: maaparandustööd 45112320-4; teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK õigus- ja hangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Sääsekõrve (374,3 ha) maaparandussüsteemi koos Mõisa tee (1,18 km), Sääsekõrve tee (1,85 km) ja Torma tee (0,71 km) ning Segametsa tee (0,76 km) ja Tankla tee (1,62 km), mis asuvad Jõgeva maakonnas, Jõgeva vallas, Kõnnu külas ja Mustvee vallas, Võtikvere külas, rekonstrueerimis-ja ehitustööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **REK Projekt OÜ** poolt koostatud „Sääsekõrve TP661 maaparandussüsteemi maaparandusehitiste rekonstrueerimise ja teede rekonstrueerimise ja ehitamise projekt V03“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Villu Alatsei, tel: 5040541, e-mail: [villu.alatsei@rmk.ee](mailto:villu.alatsei@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2024. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2024. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Ehitustöid võib alustada kohe peale hankelepingu sõlmimist ja teostusgarantii esitamist. Objektil tehtud tööde eest tasumine tellija poolt algab 2024. aasta eelarvest alates jaanuar 2024 (sh 2023 aastal teostatud tööde eest).

4.5. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine tellija pangakontole.

4.6. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 3 000 EUR**, kas: 5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Sääsekõrve maaparandussüsteemi rekonstrueerimine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK õigus- ja hangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Sääsekõrve (374,3 ha) maaparandussüsteem, Mõisa tee (1,18 km), Sääsekõrve tee (1,85 km) ja Torma tee (0,71 km ning Segametsa tee (0,76 km) ja Tankla tee (1,62 km) asuvad Jõgeva maakonnas, Jõgeva vallas, Kõnnu külas ja Mustvee vallas, Võtikvere külas.

Objektile pääseb 3 Jõhvi - Tartu - Valga põhimaanteelt (Segametsa teedele), Võtikvere - Mustvee teelt (Tankla teele) ja 8100014 Palastvere teelt (Mõisa, Sääsekõrve ja Torma teedele ning rekonstrueeritavatele maaparandussüsteemidele).

Vajalikud raietööd on RMK poolt tehtud. RMK raie järgselt võib olla jäänud objektidele üksikuid raiumata ja kokkuvedamata puid ja lõike, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale.

Edasi tuleb teostada kändude juurimine (21,22ha). Linnutaja ojal ja kraavil 901 PK6-PK7 kände ei juurita (nõlva erosiooni vältimiseks). Kännud juuritakse kogu teetrassi laiuse ulatuses. Võsaga kaetud aladel töödeldakse kraavi nõlva võimalusel freesimise teel, või eemaldatakse võsa juurestik sette eemaldamise käigus. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Sette võib paigutada ka olemasoleva mulde taha, kuid see peab jääma sellest madalamale. Kraavitrasside mulded tuleb tasandada siledaks, liiklust võimaldavaks muldeks. Kivide, kändude ja puidu asetamine kraavide mulletesse on keelatud. Kraavitrasside mulded tuleb tasandada siledaks, liiklust võimaldavaks muldeks. Muldel kolme meetrise latiga mõõtes ei tohi lati alla jääda vahet (pilu) mis on üle 10sm. Samuti ei või tasandamise järgselt jääda kraavi nõlva ja mulde vahele loodusliku astangut. Tasandatud mulle tuleb viia ühtlaselt kokku kraavi mulde poolse nõlvaga (see on oluline hilisema eraldi buldooseriga mullete tasandamise korral). Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Vältimaks Linnutaja ojja settekoormuse liigset suurenemist, on ette nähtud ajutiste veetõkketammide (filtratsioonitõkke ekraanid) rajamine (veejuhtmetele 100, 201, 202, 204, 301, 302, 303). Samuti on ette nähtud enne ehitustööde algust filtratsioonitõkke ekraan paigaldada ka Linnutaja ojale uuendatava lõigu otsa. Filtratsioonitõkke ekraanid tuleb paigaldada enne kaevetööde algust. Filtratsioonitõkke ekraanide ette kogunev sete eemaldatakse peale tööde lõppu.

Enne kraavide setetest puhastamist tuleb lammutada 12 koprapaisu. Likvideeritud koprapaisu materjali peab paigaldama veejuhtme servast vähemalt 5 m kaugusele juhul, kui materjal ei sega maa kasutamist või ära vedama. Koprapaisude lammutamise ja kaevetööde vahele peaks jääma piisavalt pikk periood, mille käigus leondunud pinnas saaks vabaneda liigsest veest ja saavutada stabiilsuse.

Sääsekõrve maaparandussüsteemi veejuhtmeid puhastatakse settest vastavalt väliuurimistel määratud sette mahule 0,6-2,0 m³/m. Veejuhtmed on rajatakse nõlvusega 1,5 kuni 2,0 ja põhja laiusega 0,4-2,0 m. Veejuhtmetel on ette nähtud vanade kraavivallide laialiajamine, olemasolevate mullavallide tasandamine ning lamapuidu, koprapaisude ja voolutakistuste eemaldamine. Rekonstrueeritavate teekraavide sete tõsta tee ja teekraavi vahelisele alale, kui sinna ei mahu üle kraavi metsa äärde. Eesvool 100 rekonstrueeritakse lõigul PK0-PK6. Metsapoolne kallas korrastatakse lõigul PK0-PK4. Eesvool 400 rekonstrueeritakse alates kraavi 217 suubumisest kuni kraavi 218 suubumiseni. Eesvool 500 rekonstrueeritakse alates Altvälja kinnistu piirist kuni Mõisa teeni. Linnutaja oja lõigul alates Rohututi kinnistu piirist ülesvoolu kuni Riigipoolt korrashoitva ühiseesvoolu lõigu alguseni korrastatakse uuendustööde mahtudes (keskmine kaeve ristlõige 1,2 m3/m) ning lõigul Rohututi kinnistu piirist allavoolu kuni Halliku metskond 12 piirini on ette nähtud voolutakistuste, koprapaisude ja lamapuidu käsitsi eemaldamine. RT 212a, 212b ja 212c lõigul kinnistult Seemeni kuni kinnistuni Võidu, väljatõstetud sete on ette nähtud ära vedada RT 212a mullavallile HL510. RT 216b on ette nähtud suunata dreeni D3 suunas. Dreeni ots D3 tuleb üles otsida, tähistada ning puhastada setetest. Kraavidega 216a ja 216b ühendamiseks on ette nähtud rajada uus kraavikaev KK2.

Objektil teostatakse kaeveid järgnevas mahus:

|  |  |
| --- | --- |
| Veejuhtme liik | Pikkus (km) |
| RE - Rekonstrueeritav eesvool | 1,417 |
| RK - Rekonstrueeritav kuivenduskraav | 15,355 |
| RT - Rekonstrueeritav teekraav | 10,017 |
| EK - Ehitatav kuivenduskraav | 0,050 |
| ET - Ehitatav teekraav | 3,226 |
| UK - Uuendatav kuivenduskraav | 0,631 |
| **KOKKU:** | **30,696** |

Metsamaa kraavi mullavalli taha kogunev vesi tuleb läbi valli kraavi juhtida 30cm läbimõõdu ja 9m pikkuse plasttoruga Di 300mm SN8 (veeviimar, tüüp VV-300). Veeviimarid on ette nähtud ehitada vastavalt tüüpjoonisele 1.7 (2013.a). Sääsekõrve objektil on ette nähtud 41 tk veeviimari paigutus, mille täpsemad paigaldamise asukohad täpsustatakse ehituse ajal. Üldjuhul paigutatakse veeviimarid sinna kus on märgata vee kogunemist mulde taha.

Sääsekõrve objektil on ehitatavate truupide nimekirjas kokku 28 tk, rekonstrueeritavaid – 27 tk, likvideeritavaid – 6 tk (T1, T7, T8, T18, T19, T16), uuendatavaid – 3 tk (T20, T21, T22 - uued MAOK ja KOK otsakud) ning 4 tk (T32, T35, T36, T39) jäävad olemasolevasse seisundisse.

Plasttruubid rajatakse läbimõõduga 40 cm kuni 80 cm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Lisaks rajatakse 80 ja 160sm terastorutruubid. Terastorutruup (Linnutaja ojal asuv T37 ning eesvoolul 100 T23) on ette nähtud ehitada profileeritud terasest Ø 80 cm (T23) Ø160 cm (T37) puhul paksusega 2 mm (S235, Zn=70μm). Vajalik on terastoru korrosioonivastane lisakaitse torude seest. Toru sisepind on ette nähtud katta epoksiidiga. Tsingitud terastoru katta 2/3 toru läbimõõdu ulatuses seest värviga epoxy EH 100. Lisaks sellele, toru tuleb katta geotekstiiliga NGS2. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinniaetav kaevik tuleb toru ümber korralikult 15-30 cm kihtidena tihendada. Truupide ehitamisel minimaalne mineraalse pinnase täitekihi paksus truubitoru peal olema Ø 30 - 50 cm plasttruubil vähemalt 0,5 m, Ø 60 cm plasttruubil 0,55 m Ø, 80 ja 100 cm plasttruubil 0,65 m ning 160 sm terastruubil 1,0 m.

Kõikidele 40sm kuni 60sm truupidele on ette nähtud ehitada otsakutele kindlustised mattotsakutena tüüpotsakutega: MAO. Truupide mattotsakud, tüüp MAO, tuleb ehitada vastavalt kogumikule „Maaparandusrajatiste tüüpjoonised“ (Tallinn 2013) joonis 3.1-1 kuni 3.1-2. Otsakute rajamiseks truupidele tuleb kasutada nõlvust 1:1,5. Kõikidele 80sm ja 160 sm truupidele on ette nähtud ehitada otsakutele kindlustised kiviotsak KOK. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2019). KOK tüüpi otsakute ehitamisel tuleb kivikindlustuse alune kraavi nõlv süvistada, et peale kindlustuse ehitamist kindlustus ja nõlv oleksid ühes tasapinnas. KOK otsakute rajamisel ei kasutata geotekstiili kivide all. Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

Teed läbivatele truupidele on ette nähtud tähispostide paigaldamine, 2 tähisposti truubile. Tähispostid tuleb paigaldada mulde servast vähemalt 0,35m kaugusele ja sõidutee servast vähemalt 0,75 m kaugusele.

Välja kaevatud vanad r/b truubitorud tuleb rekonstrueeritavalt alalt ära vedada ja utiliseerida.

**Mõisa tee** (1,18 km) rekonstrueeritav lõik algab 8100014 Palastvere teelt ja lõpeb ristumisel 8100210 Sääsekõrve teega. Tee pealt laius 4,5 m, põikkalle 4,0%. Tee algusesse rajatakse mahasõidukoht (Tüüp M7, R12,5, L=20 m). Kvartalite muldele ning teistele teedele ligipääsu saavutamiseks on ette nähtud rajada mahasõidukohad M3, M5 (R5, L=10 m), M7 (R12,5, L=20 m).

Tee katendikonstruktsioon on järgmine (ülevalt alla):

* Purustatud kruus (pos. 6), h=10 cm;
* Sorteeritud kruus (pos.4), h=20 cm;
* Geotekstiil (Deklareeritud tõmbetugevus MD/CMD ≥15 kN/m, 5,0 m lai);
* Olemasolev tasandatav teekeha.

Tee rajatised on ette nähtud rajada tuginedes Põllumajandusameti trükisele “Maaparandusrajatiste tüüpjoonised” (Tallinn 2013 ja 2019). Ette on nähtud ka olemasoleva Mõisa tee remont rekonstrueeritava ala piiri ulatuses (al. teekraavi 215a otsast kuni Sääsekõrve teega ristumiseni) ehitustööde lõpus: teeprofiili taastamine koos teekraede likvideerimisega ning teel lohkude täitmine purustatud kruusaga (pos. 6).

Tee ja mahasõitude alla jäävad kaablid (KKL3094194; TORMA:MUT) on ette nähtud kaitsta kaablikaitsetoruga (N750).

**Sääsekõrve tee** (1,85 km) rekonstrueeritav lõik algab 8100014 Palastvere teelt ja lõpeb 8100015 Mõisa teega ristumisel. Tee pealt laius 4,5 m (PK0-PK19) ja 4,0 m (PK19-PK20), põikkalle 4,0%. Kvartalite muldele ning teistele teedele ligipääsu saavutamiseks on ette nähtud rajada mahasõidukohad M3, M5 (R5, L=10 m). Lõigul PK19-PK20 teetrassi ei laiendata. PK3 ja PK4 vahel on ette nähtud olemasoleva teepinna tõstmine kohapealse pinnasega.

Tee katendikonstruktsioon on järgmine (ülevalt alla):

* Purustatud kruus (pos. 6), h=10 cm;
* Sorteeritud kruus (pos.4), h=20 cm;
* Geotekstiil (Deklareeritud tõmbetugevus MD/CMD ≥15 kN/m, 5,0 m lai);
* Olemasolev tasandatav teekeha.

Tee rajatised on ette nähtud rajada tuginedes Põllumajandusameti trükisele “Maaparandusrajatiste tüüpjoonised” (Tallinn 2013 ja 2019).

**Torma tee** (0,71 km) rekonstrueeritav lõik algab 8100015 Mõisa teelt ja lõpeb kvartalil HL117, eraldusel 2. Tee pealt laius 4,5 m, põikkalle 4,0%. Tee algusesse rajatakse mahasõidukoht (Tüüp M7, R12,5, L=20 m). Kvartalite muldele ligipääsu saavutamiseks on ette nähtud rajada mahasõidukohad M3 ning tee lõppu T-kujuline tagasipööramise koht (tüüp TP-T). PK7 ja PK8 vahel on ette nähtud olemasoleva teepinna tõstmine sorteeritud kruusaga (pos. 4).

Tee katendikonstruktsioon on järgmine (ülevalt alla):

* Purustatud kruus (pos. 6), h=10 cm;
* Sorteeritud kruus (pos.4), h=25 cm;
* Geotekstiil (Deklareeritud tõmbetugevus MD/CMD ≥15 kN/m, 5,0 m lai);
* Olemasolev tasandatav teekeha.

Tee rajatised on ette nähtud rajada tuginedes Põllumajandusameti trükisele “Maaparandusrajatiste tüüpjoonised” (Tallinn 2013 ja 2019).

**Segametsa tee** (0,76 km) uus rajatav lõik algab 3 Jõhvi - Tartu – Valga põhimaanteelt ja lõpeb kvartalil HL502, eraldusel 19. Tee pealt laius 4,5 m, põikkalle 4,0%. Tee algusesse (riigitee nr 3) rajatakse riigiteelt mahasõidukoht (Tüüp MM, PP-21-40). Teele rajatakse uus mulle kihi paksusega Hmin=30 cm juurde veetavast pinnasest (liiv/kruusliiv). Kvartalite muldele ligipääsu saavutamiseks on ette nähtud rajada mahasõidukohad M3. Tee lõppu rajatakse T-kujuline tagasipööramise koht (tüüp TP-T, ühe haruline).

Tee katendikonstruktsioon on järgmine (ülevalt alla):

* Purustatud kruus (pos. 6), h=10 cm;
* Sorteeritud kruus (pos.4), h=25 cm;
* Geotekstiil (Deklareeritud tõmbetugevus MD/CMD ≥15 kN/m, 5,0 m lai);
* Mulle, Hmin=30 cm (liiv/kruusliiv);
* Olemasolev tasandatav teekeha.

Tee rajatised on ette nähtud rajada tuginedes Põllumajandusameti trükisele “Maaparandusrajatiste tüüpjoonised” (Tallinn 2013 ja 2019).

**Tankla tee** (1,62 km) uus rajatav lõik algab Võtikvere - Mustvee teelt ja lõpeb HL491-HL492 ja HL497-HL498 vahelisel kv sihil. Tee pealt laius 4,5 m, põikkalle 4,0%. Olemasolev teemulle rekonstrueeritakse ehk tasandatakse ning tõstetakse uute teekraavide kaevamisel saadud mineraalpinnasega pealt laiuseni 6,0m. Tee algusesse rajatakse mahasõidukoht M7 (R12,5, L=20 m). Kvartalite muldele ligipääsu saavutamiseks on ette nähtud rajada mahasõidukohad M3 ning tee lõppu T-kujuline tagasipööramisekoht (tüüp TP-T).

Tee katendikonstruktsioon on järgmine (ülevalt alla):

* Purustatud kruus (pos. 6), h=10 cm;
* Sorteeritud kruus (pos.4), h=20 cm;
* Geotekstiil (Deklareeritud tõmbetugevus MD/CMD ≥15 kN/m, 5,0 m lai);
* Olemasolev tasandatav teekeha.

Tee rajatised on ette nähtud rajada tuginedes Põllumajandusameti trükisele “Maaparandusrajatiste tüüpjoonised” (Tallinn 2013 ja 2019).

Mõisa tee, Sääsekõrve tee ja Segametsa tee sisekülgede laiendamisel on vaja lõiguti kasutada geotekstiil laiusega 6,0 m (kui laiendi pealt laius on 5,7 m ja suurem).

Riigi kõrvalmaanteedega ristumiskohtade ehitamiseks on Teelahendused OÜ poolt koostatud eraldi projekt – „Jõgeva maakonnas, Mustvee vallas Võtikvere külas, riigitee 3 Jõhvi-Tartu-Valga km 73,24 ja Segametsa tee ning km 73,955 ja Murrumetsa tee ristumiskohtade ehituse PÕHIPROJEKT Töö nr. PP-21-40“

**Segametsa tee mahasõit rajatakse koostatud projekti järgi juba Elektri liini rajajate poolt rajatud mahasõidule, mis jääb projektis toodud kohast ca 300m lõuna poole.**

Segametsa tee uus mahasõit ehitatakse riigitee nr 3 Jõhvi-Tartu-Valga km. Segametsa tee ja riigitee ristumine rajatakse riigiteega täisnurga all. Mahasõidukoha ümber on ca 20 cm paksune turbakiht ja aluspinnaseks on liiv. Piki põhiteed asuvad olemasolevad külgkraavid. Ristumiskoha pikikalle Segametsa teel on 3,0% A/B kattega juurdepääsuteedele on ettenähtud kahepoolse põikkaldega 2,5%-ne a/b kate ning 3,0%-ne kahepoolse põikkaldega kruuskate.

Segametsa tee juurdepääsuteede A/B kate on järgmine:

* Tihe asfaltbetoon AC 16 surf h=9cm
* Killustikalus kiilumismeetodil fr 32/63 h=20cm
* Geotekstiil (Deklareeritud tõmbetugevus MD/CMD ≥15 kN/m, 5,0 m lai)
* Dreenkiht (dreenivus minimaalselt 1m/ööp) h=min20cm
* Täitepinnas (dreenivus minimaalselt 0,5m/ööp) (vajadusel)
* Aluspinnas – liiv

Segametsa tee ja Murrumetsa tee juurdepääsuteede kruuskate on järgmine:

* Purustatud kruus (positsioon nr 6) h=12cm
* Sorteeritud kruus (positsioon nr 4) h=min20cm
* Geotekstiil (Deklareeritud tõmbetugevus MD/CMD ≥15 kN/m, 5,0 m lai)
* Täitepinnas (dreenivus minimaalselt 0,5m/ööp) h=min20cm
* Aluspinnas – liiv

Segametsa tee, T3 km 73,24 ristumiskoha alla on ettenähtud uus Ø400mm plasttruup.

Kõigile ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811 ja liiklusmärk nr 644 "Tee nimetus" (2tk). Avalikult teelt rekonstrueeritavale teele liikumisel paigaldatakse tee algusese liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. **Segametsa tee mahasõit rajatakse koostatud projekti järgi juba Elektri liini rajajate poolt rajatud mahasõidule, mis jääb projektis toodud kohast ca 300m lõuna poole.**
2. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
3. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
4. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.
5. Projektis toodud teealuse (kruus fr 0/63 mm (Pos 3)) on täpsustatud sorteeritud kruusa positsioon nr 4 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.). Teealuse ehitusel kasutatav labori poolt deklareeritud sorteeritud kruus positsioon nr 4 terastikuline koostis võib hälbida terastikulisest koostisest Maanteeameti „Killustikust katendikihtide ehitamise juhis“ MA 2016-012 järgi esitatud hälvete võrra järgmiselt:

|  |  |  |  |  |  |  |
| --- | --- | --- | --- | --- | --- | --- |
|  | Sõela ava, mm | | | | | |
| 1 | 2 | 4 | 8 | 16 | 31,5 |
| Hälve sõelal, massi-% | | | | | |
| Positsioon 4 | +/-5 | +/-5 | +/-7 | +/-7 | +/-8 | +/-8 |

Töö tehniliseks aluseks on **REK Projekt OÜ** poolt koostatud „Sääsekõrve TP661 maaparandussüsteemi maaparandusehitiste rekonstrueerimise ja teede rekonstrueerimise ja ehitamise projekt V03“. (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Villu Alatsei, tel: 5040541, e-mail: [villu.alatsei@rmk.ee](mailto:villu.alatsei@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab pakkumusi lähtuvalt nende maksumusest, madalaima väärtusega pakkumus saab maksimaalse arvu punkte. Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" \* "osakaal".

7.3. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse hankeosades eraldi.

7.4. Kui võrdselt madalaima maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.5. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt